2020. gada 7. maijā Noteikumi Nr. 273

Rīgā (prot. Nr. 31 5. §)

**Grozījumi Ministru kabineta 2015. gada 15. decembra noteikumos Nr. 723 "Patentu valdes maksas pakalpojumu cenrādis"**

Izdoti saskaņā ar Likuma par budžetu un finanšu vadību 5. panta devīto daļu un Rūpnieciskā īpašuma institūciju un procedūru likuma 5. panta trešo daļu un 124. pantu

Izdarīt Ministru kabineta 2015. gada 15. decembra noteikumos Nr. 723 "Patentu valdes maksas pakalpojumu cenrādis" (Latvijas Vēstnesis, 2015, 248. nr.) šādus grozījumus:

1. Papildināt 4. punktu aiz vārdiem "maksas pakalpojumu" ar vārdiem "izņemot par patenta un papildu aizsardzības sertifikāta uzturēšanu spēkā".

2. Papildināt noteikumus ar 4.1 punktu šādā redakcijā:

"4.1 Ja samaksas veikšanai par patenta un papildu aizsardzības sertifikāta uzturēšanu spēkā tiek izmantota speciālā tiešsaistes forma Patentu valdes tīmekļvietnē, samaksu veic vienlaikus ar pakalpojuma pieprasīšanu, bet citos gadījumos – atbilstoši Patentu likuma 43. panta pirmajai daļai un 76. panta ceturtajai daļai."

3. Izteikt 7. punktu šādā redakcijā:

"7. Ja persona pakalpojuma pieprasījumu saistībā ar preču zīmēm, kolektīvajām zīmēm, sertifikācijas zīmēm vai dizainparaugiem iesniedz un samaksu par pakalpojumu veic elektroniski, izmantojot speciālo tiešsaistes formu Patentu valdes tīmekļvietnē, tā par pakalpojumu maksā 90 procentus no šajos noteikumos noteiktās maksas."

4. Izteikt 8. un 9. punktu šādā redakcijā:

"8. Ja šo noteikumu pielikuma I nodaļā minētos pakalpojumus lūdz sniegt:

8.1. izgudrotājs, kurš radījis attiecīgo izgudrojumu, viņš par minētajiem pakalpojumiem maksā 40 procentus no šajos noteikumos noteiktās maksas;

8.2. persona, kura radījusi attiecīgo izgudrojumu, – skolēns, students, persona, kurai piešķirta vecuma pensija, vai persona, kurai noteikta I vai II grupas invaliditāte, – tā par minētajiem pakalpojumiem maksā 20 procentus no šajos noteikumos noteiktās maksas.

9. Ja šo noteikumu pielikuma III nodaļā minētos pakalpojumus lūdz sniegt:

9.1. dizainers, kurš radījis attiecīgo dizainparaugu, viņš par minētajiem pakalpojumiem maksā 40 procentus no šajos noteikumos noteiktās maksas;

9.2. persona, kura radījusi attiecīgo dizainparaugu, – skolēns, students, persona, kurai piešķirta vecuma pensija, vai persona, kurai noteikta I vai II grupas invaliditāte, – tā par minētajiem pakalpojumiem maksā 20 procentus no šajos noteikumos noteiktās maksas."

5. Papildināt noteikumus ar 9.1  un 9.2 punktu šādā redakcijā:

"9.1 Ja šo noteikumu pielikuma I un III nodaļā minētos pakalpojumus lūdz sniegt vairākas personas, tām visām ir jāatbilst šo noteikumu 8. vai 9. punktā minētajiem kritērijiem, lai tiktu piemērots šo noteikumu 8. vai 9. punktā noteiktais maksas samazinājums.

9.2 Šo noteikumu 7. un 9. punktā noteiktie maksas samazinājumi netiek summēti. Gadījumā, ja drīkst piemērot gan šo noteikumu 7. punktā, gan 9. punktā noteikto maksas samazinājumu, piemēro šo noteikumu 9. punktā noteikto maksas samazinājumu."

6. Papildināt noteikumus ar 13. punktu šādā redakcijā:

"13. Patentu valde ārkārtējās situācijas laikā sakarā ar Covid-19 izplatību un četrus mēnešus pēc tās beigām var nepiemērot šo noteikumu pielikuma 10., 11., 12., 25., 26., 27. un 28. punktā, 41.5. apakšpunktā un 42. punktā minēto maksu, ja persona lūgumā par termiņa pagarināšanu vai lūgumā atjaunot tiesības vai turpināt lietvedību norāda apstākļus, kas saistībā ar Covid-19 izplatību apgrūtina, kavē vai padara neiespējamu rūpnieciskā īpašuma normatīvajos aktos noteikto termiņu ievērošanu."

7. Izteikt pielikuma 7. punktu šādā redakcijā:

|  |  |  |  |  |  |
| --- | --- | --- | --- | --- | --- |
| "7. | Eiropas patenta un attiecinātā Eiropas patenta pretenziju tulkojuma, pretenziju precizējuma tulkojuma, pretenziju grozījumu tulkojuma publicēšana | 1 pieteikums | 40 | 0,001 | 40" |

8. Izteikt pielikuma II nodaļas nosaukumu šādā redakcijā:

"**II. Preču zīmes, kolektīvās zīmes un sertifikācijas zīmes**".

9. Izteikt pielikuma 19., 20., 21., 22., 23., 24., 25., 26., 27., 28., 29., 30. un 31. punktu šādā redakcijā:

|  |  |  |  |  |  |
| --- | --- | --- | --- | --- | --- |
| "19. | Kolektīvās zīmes pieteikuma vai sertifikācijas zīmes pieteikuma iesniegšana | 1 pieteikums | 150 | 0,001 | 150 |
| 20. | Katra preču zīmes pieteikumā, kolektīvās zīmes pieteikumā vai sertifikācijas zīmes pieteikumā norādītā preču (pakalpojumu) klase (izņemot vienu) | 1 klase | 30 | 0,001 | 30 |
| 21. | Preču zīmes, kolektīvās zīmes vai sertifikācijas zīmes reģistrācija, ieskaitot preču zīmes, kolektīvās zīmes vai sertifikācijas zīmes reģistrācijas apliecības izsniegšanu un reģistrācijas publikāciju | 1 preču zīme, 1 kolektīvā zīme vai 1 sertifikācijas zīme | 95 | 0,001 | 95 |
| 22. | Grozījuma, precizējuma vai labojuma izdarīšana preču zīmes, kolektīvās zīmes vai sertifikācijas zīmes sākotnējā pieteikumā pēc pieteicēja iniciatīvas | 1 grozījums, 1 precizējums vai 1 labojums | 20 | 0,001 | 20 |
| 23. | Preču zīmes reģistrācijas atjaunošana saskaņā ar Preču zīmju likuma 45. panta ceturto daļu | 1 preču zīme | 180 | 0,001 | 180 |
| 24. | Kolektīvās zīmes reģistrācijas vai sertifikācijas zīmes reģistrācijas atjaunošana saskaņā ar Preču zīmju likuma 45. panta ceturto daļu | 1 kolektīvā zīme vai 1 sertifikācijas zīme | 240 | 0,001 | 240 |
| 25. | Papildu maksa preču zīmes, kolektīvās zīmes vai sertifikācijas zīmes reģistrācijas atjaunošanai saskaņā ar Preču zīmju likuma 45. panta piekto daļu  | 1 preču zīme, 1 kolektīvā zīme vai 1 sertifikācijas zīme | 90 | 0,001 | 90 |
| 26. | Termiņu pagarināšana saskaņā ar Preču zīmju likuma 46. panta pirmo daļu | 1 preču zīme, 1 kolektīvā zīme vai 1 sertifikācijas zīme | 30 | 0,001 | 30 |
| 27. | Lietvedības turpināšana saskaņā ar Preču zīmju likuma 47. panta otro daļu | 1 lietvedība | 45 | 0,001 | 45 |
| 28. | Tiesību atjaunošana saskaņā ar Preču zīmju likuma 48. panta otro daļu | 1 preču zīme, 1 kolektīvā zīme vai 1 sertifikācijas zīme | 70 | 0,001 | 70 |
| 29. | Preču zīmes, kolektīvās zīmes vai sertifikācijas zīmes reģistrācijas, reģistrācijas pieteikuma tiesību pārejas vai licences līguma reģistrācija | 1 reģistrācija | 45 | 0,001 | 45 |
| 30. | Grozījumu vai labojumu izdarīšana Preču zīmju reģistra ziņās (izņemot grozījumus preču zīmes īpašnieka adresē vai saziņas adresē, ziņās par pārstāvja iecelšanu vai atcelšanu vai ziņās par pārstāvi, kā arī maznozīmīgu pārrakstīšanās kļūdu vai Patentu valdes pieļauto kļūdu labojumus) saskaņā ar Preču zīmju likuma 27. panta piekto daļu, 29. panta piekto daļu, 41. panta otro daļu, 59. panta otro daļu, 68. panta pirmo daļu vai 75. panta pirmo daļu | 1 grozījums vai 1 labojums | 30 | 0,001 | 30 |
| 31. | Preču zīmes, kolektīvās zīmes vai sertifikācijas zīmes starptautiskās reģistrācijas pieteikuma sagatavošana atbilstoši pieteicēja iesniegtajiem datiem un nosūtīšana uz Pasaules Intelektuālā īpašuma organizācijas Starptautisko biroju | 1 preču zīme, 1 kolektīvā zīme vai 1 sertifikācijas zīme | 81 | 0,001 | 81" |

10. Izteikt pielikuma 33. un 34. punktu šādā redakcijā:

|  |  |  |  |  |  |
| --- | --- | --- | --- | --- | --- |
| "33. | Papildmaksa par preču zīmes, kolektīvās zīmes vai sertifikācijas zīmes reģistrācijas pieteikuma paātrinātu (ārpuskārtas) izskatīšanu | 1 pieteikums | 100 | 0,001 | 100 |
| 34. | Komercķīlas atzīmes reģistrācija | 1 preču zīme, 1 kolektīvā zīme vai 1 sertifikācijas zīme | 30 | 0,001 | 30" |

11. Izteikt pielikuma 44. punktu šādā redakcijā:

|  |  |  |  |  |  |
| --- | --- | --- | --- | --- | --- |
| "44. | Grozījumu vai labojumu izdarīšana Dizainparaugu reģistra ziņās (arī dizainparauga izslēgšana no reģistra pēc īpašnieka iniciatīvas saskaņā ar Dizainparaugu likuma 36. panta pirmo daļu un licences līguma grozījumi, darbības izbeigšana) | 1 grozījums vai 1 labojums | 30 | 0,001 | 30" |

12. Svītrot pielikuma 51. punktu.

13. Izteikt pielikuma 55. punktu šādā redakcijā:

|  |  |  |  |  |  |
| --- | --- | --- | --- | --- | --- |
| "55. | Izziņa no Patentu reģistra, Preču zīmju reģistra vai Dizainparaugu reģistra par konkrētu pieteikumu, patentu vai reģistrāciju un ar INID4 kodiem (ne vairāk kā trim) apzīmētas ziņas | 1 patents, 1 preču zīme vai 1 dizainparaugs | 7,57 | 0,001 | 7,57" |

14. Izteikt pielikuma 60. punktu šādā redakcijā:

|  |  |
| --- | --- |
| "60. | Preču zīmes, kolektīvās zīmes, sertifikācijas zīmes un dizainparaugi: |
| 60.1. | izraksts no Preču zīmju reģistra vai Dizainparaugu reģistra (melnbalta izdruka no Patentu valdes datubāzes) par preču zīmes, kolektīvās zīmes, sertifikācijas zīmes vai dizainparauga aktuālo statusu | 1 preču zīme, 1 kolektīvā zīme, 1 sertifikācijas zīme vai 1 dizainparaugs | 1,89 | 0,001 | 1,89 |
| 60.2. | izraksts no Preču zīmju reģistra vai Dizainparaugu reģistra (krāsaina izdruka no Patentu valdes datubāzes) par preču zīmes, kolektīvās zīmes, sertifikācijas zīmes vai dizainparauga aktuālo statusu | 1 preču zīme, 1 kolektīvā zīme, 1 sertifikācijas zīme vai 1 dizainparaugs | 2,02 | 0,001 | 2,02" |

15. Izteikt pielikuma 61.1. apakšpunktu šādā redakcijā:

|  |  |  |  |  |  |
| --- | --- | --- | --- | --- | --- |
| "61.1. | preču zīmes meklējums vārdiski identiskai vai līdzīgai preču zīmei (līdz 3 Nicas klasifikācijas7 klasēm) | 1 preču zīme | 17,16 | 3,60 | 20,76" |

16. Izteikt pielikuma 62.3. apakšpunktu šādā redakcijā:

|  |  |  |  |  |  |
| --- | --- | --- | --- | --- | --- |
| "62.3. | preču zīmes meklējums grafiski līdzīgai vai identiskai preču zīmei vienas valsts datubāzē (1 Nicas klasifikācijas7 klase, līdz 4 Vīnes klasifikācijas9 indeksiem) | 1 preču zīme | 25,11 | 5,27 | 30,38" |

17. Izteikt pielikuma 62.5. apakšpunktu šādā redakcijā:

|  |  |  |  |  |  |
| --- | --- | --- | --- | --- | --- |
| "62.5. | maksājums par katru papildus uzrādīto Nicas klasifikācijas7 klasi (papildus šā cenrāža 62.3. un 62.4. apakšpunktā minētajām cenām) | 1 Nicas klasifikācijas klase | 3,97 | 0,83 | 4,80" |

18. Izteikt pielikuma 63.1. apakšpunktu šādā redakcijā:

|  |  |  |  |  |  |
| --- | --- | --- | --- | --- | --- |
| "63.1. | preču zīmes meklējums vārdiski identiskai vai līdzīgai preču zīmei (līdz 3 Nicas klasifikācijas7 klasēm) | 1 preču zīme | 17,16 | 3,60 | 20,76" |

19. Aizstāt pielikuma 64. punktā vārdu "Kopienas" ar vārdiem "Eiropas Savienības".

20. Izteikt pielikuma 65.1. apakšpunktu šādā redakcijā:

|  |  |  |  |  |  |
| --- | --- | --- | --- | --- | --- |
| "65.1. | preču zīmes meklējums atbilstoši preču zīmes pieteicēja vai īpašnieka datiem vienā datubāzē | 1 pieteicējs vai 1 īpašnieks | 8,58 | 1,80 | 10,38" |

21. Izteikt pielikuma 73. un 74. punktu šādā redakcijā:

|  |  |  |  |  |  |
| --- | --- | --- | --- | --- | --- |
| "73. | Izraksta vai dokumenta kopijas caurauklošana un lapu numurēšana (papildus šā cenrāža 60.1. un 60.2. apakšpunktā un 76. un 77. punktā minētajai cenai) | 1 cauršūta lieta | 1,49 | 0,001 | 1,49 |
| 74. | Izraksta pareizības apliecinājums (papildus šā cenrāža 60.1. un 60.2. apakšpunktā un 73. punktā minētajai cenai) | 1 izraksts vai 1 cauršūta lieta | 1,49 | 0,001 | 1,49" |

Ministru prezidents A. K. Kariņš

Ministru prezidenta biedrs,

tieslietu ministrs J. Bordāns